Egidijus Stancikas

Egidijus Stancikas (g. 1966 m. balandžio 19 d.  Tauragėje) – lietuvių aktorius, kultūros vadybininkas, politikas.

 Biografija 
 Išsilavinimas 

1986–1990 m. studijavo LTSR Valstybinėje konservatorijoje ir baigė aktorystės studijas (pedagogai: Algė Savickaitė, Henrikas Vancevičius, Stefa Nosevičiūtė).https://dramosteatras.lt/lt/kurejai/egidijus-stancikas/ 2003 m. baigė magistrantūros studijas Kauno technologijos universiteto vadybos ir ekonomikos fakultete. 2016 m. birželio 3 d. apgynė disertaciją „Suaugusiųjų dramos teatro žiūrovų kultūrinio sąmoningumo saviugda“ (VDU SMF, Edukologijos katedra) ir įgijo daktaro mokslinį laipsnį.

 Karjera 

Vaidino J. Jurašo, J. Vaitkaus, I. Paliulytės, G. Padegimo režisuotuose spektakliuose. Suvaidino Konstantiną filme „Gyvenimas po klevu“ (rež. Kazimieras Musnickas, 1988 m., LTV), veda renginius, televizijos laidas.

Nuo 1990 m. – Nacionalinio Kauno dramos teatro aktorius, o 2007 m. – šio teatro vadovas.https://www.vrk.lt/kandidatai-2023-sav?srcUrl=/rinkimai/1304/rnk1630/kandidatai/savKandidatasBiografija_rkndId-2427054.html

2023 m. Lietuvos savivaldybių tarybų rinkimuose pagal TS-LKD sąrašą išrinktas 2023–2027 m. Kauno miesto savivaldybės tarybos nariu.https://www.vrk.lt/savivaldybiu-tarybu-ir-meru-2023/rezultatai?srcUrl=/rinkimai/1304/rnk1630/kandidatai/savKandidatasKt_rkndId-2427054.html

 Įvertinimas 
 2003 m. – Prizas už geriausią festivalio vaidmenį spektaklyje „Ir reikia eiti“ (Valkos teatro festivalis Latvijoje)
 2005 m. – Publikos simpatijų diplomas už Varnos vaidmenį spektaklyje „Kiauliaganys“ (Vaikų teatro festivalis „Hanso Christiano Anderseno metai teatre“)
 2009 m. – Fortūnos diplomas už daktaro Janušo Korčako vaidmenį I. Paliulytės spektaklyje „Liūdnas Dievas“.

 Šaltiniai 

Kategorija:Lietuvos aktoriai
Kategorija:Kauno politikai